সাইয়েদ আল-হাশিম মসজিদ
সাইয়েদ আল-হাশিম মসজিদ (আরবী مسجد السيد هاشم‎‎ তুর্কী: Seyyid Haşim Camii) আল-ওয়েহদা স্ট্রিটের অদূরে ওল্ড সিটির অ্যাড-দাররাজ কোয়ার্টারে অবস্থিত গাজার বৃহত্তম এবং প্রাচীনতম মসজিদগুলির মধ্যে এটি একটি মসজিদ। হাশিম ইবনে আবদ আল-মানাফ, যিনি মুহাম্মদের পিতামহ, একটি বাণিজ্য ভ্রমণের সময় গাজায় মারা গিয়েছিলেন, মুসলিম ঐতিহ্য অনুসারে মসজিদের গম্বুজের নিচে অবস্থিত। খ্রিষ্টাব্দের ১২ শতক থেকে একটি মসজিদ এবং হোস্টেল বর্তমান স্থানে অবস্থিত। মসজিদটিতে একটি মাদ্রাসা ছিল এবং ১৯ তম এবং ২০ শতকের কিছু অংশে ধর্মীয় শিক্ষার কেন্দ্র ছিল। হাশিমের নামে মসজিদটির নামকরণ করা হয় সাইয়েদ আল-হাশিম মসজিদ। মিশর, আরব এবং মরক্কো থেকে আসা ব্যবসায়ীরা এই মসজিদে ঘন ঘন আসতেন। বিদ্যমান মসজিদটি অটোমান সুলতান আব্দুল মজিদের নির্দেশে ১৮৫০ সালে নির্মান করা হয়েছিল। মসজিদ নির্মাণে ব্যবহৃত কিছু পুরানো সরঞ্জমাদী নেপোলিয়ন বোনাপার্টের সৈন্যদের দ্বারা ধ্বংস করা বিভিন্ন মসজিদ এবং অন্যান্য ভবন থেকে নেওয়া হয়েছিল। আসল অটোমান মিনারটি ১৯০৩ সালে পুনর্নির্মিত হয়েছিল এবং একই সময়ে উত্তর ও পশ্চিম আইলগুলিও নির্মিত হয়েছিল। মসজিদের উত্তর-পশ্চিম কোণে হাশিমের মাজার অবস্থিত।